钦定古今图书集成/方舆汇编/职方典/第1107卷 > 福宁州山川考 州县志合载
## 钦定古今图书集成/方舆汇编/职方典/第1107卷 > 福宁州山川考 州县志合载

本州

茭阳山　去州城一百五十里，二十四都场里。山　乱峰连琐，蟠曲隐僻，观望所不能及也。昔倭人逃而依此，得免。

艮山　有屿，曰“日屿。”

“七星山　” ：浮出海面，如七星然。

冈溪岭　岭之西有冈溪亭。

霞浦山　小洪山南支，昔普陀仙居。

泷山　，去闾峡，东南海中六七十里。

《筋竹山　》山在高罗之东。洪涛淜湃，艅艎所泊，可暂而不可常。

岱崎　一名台崎

屿　突出海中，形势奇特。潮退沙径，可行泥泞中，长可一里。地无田耕，民皆业渔。

小麻山

莲山　五峰攒簇若莲花。山麓有大小二石如龟，其色莹白，形体皆真，首尾欲动，皆有拆文。大郓山　在洪山之西。

桐山　在州城北一百五十里十七都。

“白虎岩　” ，桐山北，有岩如伏虎。

《南山》五岱山　“由桐山堡东北行，为州东一百六十里十六都。”

分水岭　为闽、浙之界。

华峰　在州城之东

《百鸟墩　》田阪之中，土墩数百，今皆垦平为田，存者无几矣。

虞溪洞　，在箬山之西。

石栏洞　在州城东七十里八都。

九龙墩山　在州城东沿海一百一十里十一都。按王烈《蟠桃记》：“尧时有老妪得九转丹砂法，七月七日乘九色龙马仙昇，是为太姥。” 墩为姆所居，故名。一云：王氏兄弟九人肄业于此，后为州太守，因名。此似无据，存之备考。

草堂山　旧名“灵山。” 唐林嵩尝筑草堂于山中，故名。上有岩泉，虽旱不涸。里人祷雨，必有蜂出岩中。俄而石壁流液，甘雨随应。

金屿门　：两岩对峙，夹江如门，中可联二舟，潮水虽汐而不涸。

崎头崎岭　，故老相传，海潮通于此处。二崎皆海滨，旧有名号也。州之阳，盖为巨浸矣。沧海桑田如此。

楮岭　去州城北一百二十里，三十二都。渔洋垾　在四十二都，本山也。以其山势如蜂腰石磊磊而过，去海甚近，往来者皆由此，但与

海隔截不通，故曰“垾。” 双髻岩　，其麓有犀山，中有石洞，深不可测。缘崖而上，洞有蛎壳，燐火夜光。

剑岩山　山势雄峻，上有石洞，相传仙人居之，丹灶存焉。峻岩　俗呼“峻滩” ，二石大如屋，上下相叠，一人摇之亦动，傍有石笋，高十馀丈。

“玉女洞　” ，在案山上。

积善岩　在湖山绝顶。石洞幽险，上有米元章题名石刻。

西斜潭　：在五、六都。

九里潭　在九都。其长九里，至漆溪、梨溪入杨家溪。

梨溪潭　在八都。中有伏龙，自旦至午，云雾恒凝。

北门方井　在北门城内之西。

阜崎双井　在四十都海滨。赖以汲爨。

石池　在八都。四时不涸。

仰天湖　去州城东七十里。在场里山顶乌崎港　受杨溪之水入于海。潮水由此入渡。此为清湾司，为八都。

廉溪　在二十都灵岩东北。

“三涧　” 在龙首山。山稍东坳处有石涧堂，堂东为东涧，流下北城外壕，分流东水关入内壕。堂西为中涧，山之西有建福寺，寺右为西涧，流下北城外壕，分流入西水关内壕。总之俱达于东，并流入海。而今不然矣。

凤凰池　在金字山下。旧为“龙首山下” ，误。池，制火星也，今湮塞水涸，而豪强者鞠为园圃矣。月池　，在州南门外。知州欧阳嵩开濬，以制南方之火。地下犹存数百年。松椿初欲并南禅，穿大湖潴水，思坏民居，乃止。万历十九年，知州史起钦重修。池近民居易于湮塞。

石池　在八都。四时不竭。

马井　亦名“龙井。” 元末，马生龙驹，在深澳岭下，今湮。

十八井　在二、三都赤岸。唐、宋时，其地有十八境，每境一井，今存八井。

福安县

鹤山　：邑东与龟湖山对峙，原在城中，嘉靖倭患后，地旷民稀，截出之。

仙岭山　邑西。山巅上有马仙遗迹。旱祷雨，以空瓶塞口，悬崖水忽内溢，辄雨，巉石为火星。旧立日照庵，今废，宜植木蔽之。

筊山　在邑西北，以形名。

兴龙山　在县北。其地有金鸡吐水，旱岁不涸。詹洋山　，去县东北三里，县龙过脉之地，势如蜂腰，今辟为田。形家以邑多水火，龙脉不宜伤，宜培树之。

虎口山

白公山　山下石室俗呼“灵泽夫人洞。”

白云山　在上十都，最高，为闽东第一。山上有庵，常积雪不散。登绝顶，俯瞰城邑川海，如在宇下，缪状元读书处。

流水坑山　在二十二都。高峦有洞，人罕至，以云占雨。

《罩篱山　》常有白云，佳气在二十七都。

“三台山　” 在儒学前。

《岩湖山　》上有巨石如掌，又有马蹄迹。

《马顶山　》：山两端高起，中央平凹，顶朝邑中，状若奔马。

松源洞　在二十二都。有巨木及香炉，仙人所居。五代盐铁副使姚建开基于此，因移炉而出。乡人神而祀之。

《石人　》在詹洋岩湖仙岭。

积善岩　在湖山绝顶。石洞幽险，上有米元章题名石刻。半石上有仙人掌迹，叩之有声。泉浦山　在二十一都。薛令之墓。

王母洞　，在龙首峰后。相传有仙妪修炼于此，时闻鼓乐声。

洪山娘洞　在二十五都。

闽川岭　在二十八都。即闽坑。

金刚岩　在三十四都

勒马山　在三十五都

米岩　亦名“谷岭” ，相传岩穴吐米以供行客，客凿石多取，遂不米。

掘龙冈　分詹洋山右脉，颇夺县龙，邑人掘断山脊，其山后有“尼姑庵坪”

觚岭　古有巡检司

铁仙障　昔有仙舍其上。

《紫藤峰　》“紫翠交加。”

《柳岩屯　》，有牛迹著石上。

苏江　在三十一都

金溪　在四都。源出古田县，入油溪，过罗源溪，会百丈漈、竹林潭，至溪口村，同出三屿之左，汇于洋。

外渺溪　在十三都。源出政和界，经清嵒、甘露溪，至铜镜、金垂汇于洋。

五丈溪　在十八都，俗呼“梧桐溪。”

穹窿溪　在二十三都。源出古田县，合周仙湖东流至溪，又东为定尾，经赤鉴湖而下汇于洋湖塘。

长仔潭　毒鱼处

西涧　自交溪至此，皆西城之水，折而东南，环绕城郭，旧名“环溪。”

富春溪　自交溪至此，六七月雨暴，屡坏邑城，由纸场入

木龙井　在二十七都碧溪。相传仁皇寺铜龙所化。

长崎沙龙　在盐运分司前。江中忽聚沙连亘两岸，潮落沙出。

宁德县

勒马山　在学宫前

《万石岩　》石状观音，

真龟山

秦澳山　俱海中，一名“城澳山” ；中有南、北、中三澳，可容万人。

鞍峰山　在五都

新兴山　在十一都。其坑产银、铜、铅，今绝久废。按岭　：其坑产铜，今以无矿废。

支提山　有化成林。有说法台。

高盖山　上有石和尚，有甘露池，水甘美，饮之延年。

紫云山

麻岭

高楼岭　俱在十七都。有宝丰银坑，宋元祐间废。

显圣岩　在十八都。石室可容数百人，其傍有虎溪桥、灵岩井、醉经堂、铁罗汉、虚凉阁、石炉峰、石塔、显然泉、天然池，合此岩为十景。有土屏风，形状奇绝。明陈宇有诗。

三丫岭　宋里人韩伯修有诗。

圭宿峰　在县西南，耸秀可翫。

风洞岩　在后溪山。吐雾则雨。

《白鹤峰　》在白鹤山之峰。

“白鹤岩　” ，悬岩空洞，可容数十人，众涧清冽，旧为龙湫。

南山漈　飞泉百丈，望若飘银有石笋。

酒屿　” ，与“《金瓯山》相对。

黄湾峰　：在三江口，县咽喉也。

五云岩　，原有五色云浮其上，岩有“神仙砚” ，有罗隐题诗名。

三江洋　：在扈崎山中段，乃峬村港、黄崎港会流之地。风涛险恶，非大晴明不敢渡。

塘腹湖　，在霍童，相传有五色莲花。

“甘露坑　” ，在霍童山下。水绝甘美，饮之可以延年少疾。

海䲡井　在霍童。广五六丈，深莫测。中海䲡甚巨，或时出井面弄水。久雨则晴，久晴则雨。柜州　在十四都。山水陡峭，险恶难渡。居人凭险，鲜畏官法。土田稀少，民居稠叠，以鬻盐为业。指挥谢福寓祖居。

黯井　在一都白鹤岭之坪。味甚甘美，四时不竭。宋枢密曹辅为县尉，创亭于此，念欲引泉以饮行人，忽泉脉涌出，遂甃为井。初名应泉，又名曹公泉。县令曹绩诗：“度岭汗如濯，渴尘生客心。清泉随念应，乞与涤烦襟。”